**DOKUMENTACIJA O NABAVI ZA POSTUPAK JEDNOSTAVNE NABAVE**

**NAJAMNINE ZA OPREMU – MEDICINSKI PLINOVI**

Evidencijski broj nabave EJN-2024-16

**SADRŽAJ DOKUMENTACIJE O NABAVI:**

1. Opći podaci o naručitelju

2. Podaci o predmetu nabave

3. Kriterij za odabir gospodarskog subjekta (uvjeti sposobnosti)

4. Podaci o ponudi

5. Ostale odredbe

**Prilog:**

Troškovnik

Ponudbeni list (obrazac 1)

Zagreb, siječanj 2024.

Sukladno čl.12.st.1. t.1. Zakona o javnoj nabavi (NN 120/16 i 114/22) za godišnju procjenjenu vrijednost nabave manju od 26.540,00 eura za robu i usluge, odnosno 66.360,00 eura za radove bez PDV-a, naručitelj nije obvezan provoditi postupke javne nabave propisane Zakonom o javnoj nabavi. Postupak se provodi sukladno Pravilniku o provođenju postupaka jednostavne nabave.

Pravilnik o provođenju postupka jednostavne nabave objavljen je na web stranici: www.pulmologija.hr

**1. OPĆI PODACI O NARUČITELJU:**

Naziv i sjedište naručitelja: Specijalna bolnica za plućne bolesti, Rockefellerova 3, Zagreb

OIB: 75982310877

Telefon: 01/4684-400 Fax: 01/4612-247

Internetska adresa: www.pulmologija.hr
Odgovorna osoba naručitelja: Gordana Štirjan Marković, dr.med. – v.d. ravnatelja

 **Kontakt osoba:** Dubravka Ivušić, tel: 01/5561-880

Adresa elektroničke pošte: dubravka.ivusic@pulmologija.hr

Naručitelji i gospodarski subjekti komuniciraju i razmjenjuju podatke elektroničkim sredstvima komunikacije. Gospodarski subjekti mogu za vrijeme roka za dostavu ponuda zahtijevati objašnjenja i izmjene vezane uz dokumentaciju o nabavi, a javni naručitelj dužan je odgovor staviti na raspolaganje na isti način na koji je dostupna i osnovna dokumentacija o nabavi, bez navođenja podataka o podnositelju zahtjeva.

**Popis gospodarskih subjekata s kojima je naručitelj u sukobu interesa u smislu članka 80 Zakona o javnoj nabavi (NN 120/2016 i 114/22):**

Predstavnici naručitelja su u smislu odredbi članka 76. i 77. Zakona o javnoj nabavi (NN 120/16, 114/22) u sukobu interesa sa sljedećim gospodarskim subjektima:

- Vis Solis d.o.o., I. Lubenjaki 10, Zagreb, OIB 96373510906

- Euro ekspertiza j.d.o.o., Novačka 36, Zagreb, OIB 29733376297

- ATIR d.o.o., Sutinska vrela 24, Zagreb, OIB 78047971448

- APOLO d.o.o., Novačka 36, Zagreb, OIB 84075740035

- Nastavni zavod za hitnu medicinu Grada Zagreba, Ulica Vjekoslava Heinzela 88, Zagreb; OIB

 44879111575

- Nadira Duraković , Obrt za savjetodavne usluge, Ulica Frana Kesterčaneka 2a, Zagreb; MB 97954683

- Bijeli pijesak , Obrt za poslovno savjetovanje, Ulica Frana Kesterčaneka 2a, Zagreb; MB 97873420

**Vrsta postupka javne nabave:** Provedba postupka jednostavne nabave – poziv za dostavu ponude objavom na internetskoj stranici Specijalne plućne bolesti sukladno članku 5. stavak 1. Pravilnika o provedbi postupaka jednostavne nabave roba, radova i usluga.

**Evidencijski broj nabave:** EJN – 2024 – 16

**Vrsta ugovora o nabavi:** Naručitelj će s odabranim Ponuditeljem potpisati Ugovor o pružanju usluge.

**2. PODACI O PREDMETU NABAVE**

**Opis predmeta nabave:** Predmet nabave je nabava najamnina za opremu – medicinski plinovi.

Opis predmeta nabave razrađen je u troškovniku predmeta nabave koji je potrebno popuniti, potpisati i ovjeriti.

Predmet nabave nije podijeljen u grupe, nudi se u cijelosti.

**Procijenjena vrijednost nabave:** 13.800,00 eura (bez PDV-a)

**Mjesto pružanja usluge:** Specijalna bolnica za plućne bolesti, Nemetova 2, Zagreb

**Rok izvršenja:** Jednokratno

**Rok valjanosti ponude:**

Rok valjanosti ponude ne smije biti kraći od 30 dana od isteka roka za dostavu ponuda i treba biti naveden u obrascu – Ponudbeni list. Naručitelj će odbiti ponudu čija je opcija kraća od zahtijevane. Ako istekne rok valjanosti ponude, Naručitelj može pismenim putem zatražiti produženje roka valjanosti ponude. Ponuditelj mora produženje roka valjanosti ponude također potvrditi u pisanoj formi.

**CPV oznaka predmeta nabave:** 24111500

**3. KRITERIJ ZA ODABIR GOSPODARSKOG SUBJEKTA (UVJETI SPOSOBNOSTI)**

**3.1. Sposobnost za obavljanje profesionalne djelatnosti, te dokumenti kojima se dokazuje**

 **Sposobnost**

Ponuditelj mora dokazati upis u poslovni, sudski, obrtni, strukovni ili drugi odgovarajući registar države sjedišta gospodarskog subjekta iz kojeg je vidljivo da je gospodarski subjekt registriran za obavljanje djelatnosti povezane s predmetom nabave.

Upis u odgovarajući registar dokazuje se odgovarajućim **izvatkom iz sudskog, obrtnog, strukovnog ili drugog odgovarajućeg registra koji se vodi u državi članici poslovnog nastana gospodarskog subjekta.**

Ukoliko se isti ne izdaju u državi sjedišta gospodarskog subjekta, gospodarski subjekt može dostaviti izjavu s ovjerom potpisa kod nadležnog tijela.

*Sve potrebne dokumente kojima ponuditelji dokazuju da ne postoje razlozi isključenja kao i tražene dokaze sposobnosti ponuditelji mogu dostaviti u neovjerenoj preslici i na hrvatskom jeziku.*

*Neovjerenom preslikom smatra se i neovjereni ispis elektroničke isprave.*

*Naručitelj može od najpovoljnijeg ponuditelja s kojim namjerava sklopiti ugovor u roku 5 dana zatražiti dostavu izvornika ili ovjerenih preslika jednog ili više dokumenata koji su traženi, a koje izdaju nadležna tijela.*

**4. PODACI O PONUDI**

**4.1. Sadržaj ponude:**

**- Ponudbeni list** – popunjen i potpisan od strane ponuditelja

- **Dokumenti** kojima se dokazuju uvjeti sposobnosti prema definiranim kriterijima za odabir

**- Troškovnik** – popunjen i ovjeren od strane ponuditelja

Troškovnik se nalazi u prilogu i sastavni je dio ove dokumentacije o nabavi.

Ponuditelj je dužan ponuditi za svaku stavku određenu u Troškovniku jediničnu cijenu, na dvije

decimale i ukupnu cijenu. U kolonama Troškovnika ukupna cijena stavke izračunava se kao umnožak

količine stavke i cijene stavke.

Ako ponuditelj nije u sustavu PDV-a ili je predmet nabave oslobođen PDV-a, u Troškovniku i

Ponudbenom listu, na mjesto predviđeno za upis cijene ponude s PDV-om, upisuje se isti iznos kao što

je upisan na mjestu predviđenom za upis cijene ponude bez PDV-a, a mjesto predviđeno za upis iznosa

PDV-a ostavlja se prazno.

Ukoliko naručitelj prilikom pregleda ponuda utvrdi računsku pogrešku, naručitelj će ispraviti računsku pogrešku i o tome odmah obavijestiti ponuditelja čija je ponuda ispravljena, te će od ponuditelja zatražiti da u roku tri dana od dana primitka obavijesti potvrdi prihvaćanje ispravke računske pogreške.

Ispravci se u ponudi jasno naznačuju.

Naručitelj je obvezan na osnovi rezultata i pregleda ocjena ponuda odbiti ponudu za koju ponuditelj nije prihvatio ispravak računske pogreške.

**- Popunjeni Obrazac 1**

**4.2. Način izrade ponude:**

Ponuda se izrađuje na način da čini cjelinu.Ako zbog opsega ili drugih objektivnih okolnosti ponuda ne može biti izrađena na način da čini cjelinu, onda se izrađuje u dva ili više dijelova.

Ispravci u ponudi moraju biti izrađeni na način da su vidljivi. (npr. nije dopustivo brisanje, premazivanje ili uklanjanje slova ili otisaka.)

Ispravci moraju uz navod datuma ispravka biti potvrđeni potpisom ponuditelja.

**4.3. Način dostave i zaprimanja ponuda (datum, vrijeme i mjesto):**

Vašu ponudu molimo dostaviti najkasnije do **22.01.2024. godine do 11.00 sati** na na e-mail:

dubravka.ivusic@pulmologija.hr

Ponuditelj može do isteka roka za dostavu ponuda dostaviti izmjenu ili dopunu ponude. Izmjena ili dopuna ponude dostavlja se na isti način kao i osnovna ponuda s obveznom naznakom da se radi o izmjeni ili dopuni ponuda. Ponuditelj može do isteka roka za dostavu ponuda pisanom izjavom odustati

od svoje dostavljene ponude. Pisana izjava se dostavlja na isti način kao i ponuda s obveznom naznakom da se radi o odustajanju od ponude.

Svaka pravodobno dostavljena ponuda upisuje se u Upisnik o zaprimanju ponuda te dobiva redni broj prema redoslijedu zaprimanja. Ako je dostavljena izmjena i / ili dopuna ponude, ona se upisuje u upisnik o zaprimanju ponuda, te dobiva redni broj prema redoslijedu zaprimanja. Ponuda se u tom slučaju smatra zaprimljenom u trenutku zaprimanja posljednje izmjene i /ili dopune ponude. Ponuda dostavljena nakon isteka roka za dostavu ponuda, obilježit će se kao zakašnjela ponuda, te će se neotvorena vratiti pošiljatelju bez odgode.

Naručitelj neće javno otvarati ponude obzirom da se radi o postupku jednostavne nabave.

**4.4. Način određivanja cijene ponude:**

Cijena ponude izražava se za cjelokupan predmet nabave.

Ponuditelj izražava cijenu ponude u eurima.

Cijena ponude piše se brojkama.

U cijenu ponude bez PDV-a uračunavaju se svi troškovi i popusti ponuditelja (troškovi prijevoza, dostave i ostalo).

**4.5. Kriterij za odabir ponude:**

Kriterij na kojem će Naručitelj temeljiti odabir ponude je najniža cijena, odnosno ekonomski najpovoljnija ponuda, gdje je relativni ponder cijene 100% uz ispunjavanje u cijelosti svih zahtjeva Naručitelja određenim u ovoj dokumentaciji o nabavi.

**4.6. Rok, način i uvjeti plaćanja**

Naručitelj će uslugu platiti na temelju ispostavljenog računa.

Plaćanje se obavlja u roku 60 dana na žiro račun ponuditelja, bez predujma.

Na temelju Zakona o elektroničkom izdavanju računa u javnoj nabavi (NN 94/2018) Izvršitelj dostavlja e-Račun za isporučen predmet nabave.

**4.7. Jezik i pismo na kojem se izrađuje ponuda**

Ponuda se zajedno s pripadajućom dokumentacijom izrađuje na hrvatskom jeziku i latiničnom pismu.

**4.8. Rok za donošenje odluke o odabiru ili poništenju**:

Odluku o odabiru najpovoljnije ponude ili Odluku o poništenju Naručitelj će donijeti u roku od 30 dana od dana isteka roka za dostavu ponude, te pisanu obavijest o rezultatima nabave (o odabiru najpovoljnije ponude ili odbijanju svih ponuda i poništenju postupka) dostaviti svim ponuditeljima.

 Ukoliko postoje razlozi za poništenje postupka nabave naručitelj će bez odgode donijeti odluku o

 poništenju. Ukoliko niti jedna dostavljena ponuda u potpunosti ne odgovara traženome, naručitelj nije

 obvezan izvršiti odabir.

 Protiv odluke o odabiru ne može se izjavljivati pravni lijek. Nakon dostave obavijesti o odabiru

 ponuditelja, Naručitelj sklapa narudžbenice s odabranim ponuditeljem.

 Naručitelj zadržava pravo poništiti ovaj postupak nabave u bilo kojem trenutku, odnosno ne odabrati

 niti jednu ponudu, a sve bez ikakvih obveza ili naknada bilo koje vrste prema ponuditeljima.

 Na ovaj postupak ne primjenjuje se Zakon o javnoj nabavi.

5. OSTALE ODREDBE

**5.1. Uvjet za obavljanje djelatnosti prometa medicinskih proizvoda na veliko:**

Gospodarski subjekt mora posjedovati dozvolu za promet medicinskim proizvodima, odnosno, rješenje Agencije za lijekove i medicinske proizvode o upisu u očevidnik veleprodaje medicinskih proizvoda ili očevidnik proizvođača medicinskih proizvoda sukladno Zakonu o medicinskim proizvodima (NN 76/13).

Ukoliko je gospodarski subjekt pravna ili fizička osoba sa sjedištem u Europskoj uniji gospodarski subjekt mora ispunjavati sve uvjete za obavljanje djelatnosti prometa na veliko medicinskih proizvoda u državi u kojoj ima sjedište.

Gospodarski subjekti koji nude medicinske proizvode iz trećih zemalja, proizvođač istih mora imati ovlaštenog zastupnika u EU, sukladno članku 51. i 52. Zakona o medicinskim proizvodima (NN 76/13).

**Napomena:**

*Rješenje Agencije za lijekove i medicinske proizvode moraju posjedovati pravne i fizičke osobe sa sjedištem u Republici Hrvatskoj koje obavljaju promet medicinskih proizvoda na veliko i pravne i fizičke osobe koje obavljaju uvoz medicinskih proizvoda iz trećih zemalja, a imaju zastupnika sa sjedištem u Republici Hrvatskoj, odnosno, proizvođači koji imaju sjedište u Republici Hrvatskoj i proizvođači sa sjedištem u trećim zemljama čiji ovlašteni zastupnici imaju sjedište u Republici Hrvatskoj.*

*Pravne i fizičke osobe sa sjedištem izvan Republike Hrvatske, a unutar Europske unije moraju posjedovati važeće ovlaštenje ako je ono potrebno u državi njihovog sjedišta.*

***Obrazac 1 - PONUDBENI LIST:***

**Predmet nabave**: Najamnine za opremu – medicinski plinovi

**Ponuditelj:**

Naziv i sjedište ponuditelja\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Adresa \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

OIB \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Broj računa \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Kontakt osoba \_\_\_\_\_\_\_\_\_\_\_\_\_\_\_\_\_\_\_\_\_\_\_\_ E-mail \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Broj telefona \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Broj faksa\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ponuditelj je u sustavu PDV-a : DA NE

**Cijena ponude:**

Cijena ponude (bez PDV-a) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Iznos poreza na dodanu vrijednost\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Cijena ponude (sa PDV-om) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Rok valjanosti ponude:** \_\_\_\_\_\_\_\_\_\_\_\_\_\_\_\_\_\_\_\_\_\_

**Datum izrade ponude**: \_\_\_\_\_\_\_\_\_\_\_\_\_\_\_\_\_\_\_\_\_\_

 M.P. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(potpis ovlaštene osobe)*